КОМИ РЕСПУБЛИКАЛÖН

**ОЛАНПАС**

**«Коми Республикаса Оланпасъяс да Коми Республикаын примитöм мукöд инӧда акт йöзöдан да вынсьöдан пöрадок йылысь, а сiдзжö официальнöя йöзöдны колана материалъяс йöзöдан пöрадок йылысь» Коми Республикаса Оланпасö вежсьöмъяс пыртöм йылысь**

Примитöма Коми Республикаса

Каналан Сöветöн 2012 вося урасьöм тöлысь 16 лунö

**1 статья.** Пыртны «Коми Республикаса Оланпасъяс да Коми Республикаын примитöм мукöд инӧда акт йöзöдан да вынсьöдан пöрадок йылысь, а сiдзжö официальнöя йöзöдны колана материалъяс йöзöдан пöрадок йылысь» Коми Республикаса Оланпасö (Коми Республикаса канму власьт органъяслöн индöд-тшöктöмъяс, 2003, 4 №, 2465 ст.; 2004, 7 №, 3242 ст.; 2007, 12 №, 5309 ст.; 2008, 4 №, 123 ст.; 11 №, 626 ст.; 2009, 33 №, 616 ст.; 2010, 10 №, 185 ст.; 37 №, 846 ст.; 2011, 5 №, 85 ст.; 48 №, 1370 ст.) татшöм вежсьöмъяс:

1. Водзкывйын «материалъяс йöзöдан пöрадок» кывъяс вежны «мукöд инӧда акт, материалъяс йöзöдан пӧрадок» кывъясӧн.

2. 8 статьяын:

1) 1 юкӧнлӧн медводдза абзацын «либӧ «Коми Республикаса канму власьт органъяслöн индöд-тшöктöмъяс» журналын» кывъяс вежны «, «Коми Республикаса канму власьт органъяслöн индöд-тшöктöмъяс» журналын» либӧ «Инӧда документъяс» юкӧдын Коми Республикаса Веськӧдлан котырӧн урчитӧм пӧрадокӧн «Ӧтуввез» юӧр да телекоммуникация везйын (Коми Республикаса официальнӧй Интернет-порталын) Коми Республикаса официальнӧй сайтын медводдзаысь пыртӧм (йӧзӧдӧм) кывъясӧн;

2) 4 юкӧнын «Документъяс» кыв вежны «Мукӧд инӧда акт, документъяс» кывъясӧн.

3. 10 статья гижны тадзи:

«**10 статья**

1. Коми Республикаса Оланпасъяс да Коми Республикаса канму власьт органъяслысь, Коми Республикаса канму органъяслысь мукӧд инӧда акт вермӧны йӧзӧдны и мукӧд печатнӧй изданиеясын (сы лыдын торъя сикаса йӧзӧдӧмӧн), а сідзжӧ ставнысӧ тӧдмӧдны (явитны) радио да телевидение пыр, мӧдӧдны канму органъясӧ, чина йӧзлы, организацияясӧ, ӧтйӧза ӧтувъясӧ, разӧдны связь канал пыр, паськӧдны машина пыр лыддяна формаӧн.

2. Коми Республикаса канму власьт органъяслӧн, Коми Республикаса канму органъяслӧн мукӧд инӧда акт, мый индӧма тайӧ статьялӧн 1 юкӧнын, вермӧны пыртны «Ӧтуввез» юӧр да телекоммуникация везлӧн Коми Республикаса официальнӧй сайтӧ (Коми Республикаса официальнӧй Интернет-порталӧ), мый урчитӧма Коми Республикаса Веськӧдлан котырлӧн пӧрадок серти.

3. Коми Республикаса Оланпасъяс да Коми Республикаса мукöд инӧда акт вермӧны пыртны (йӧзӧдны) «Инӧд юӧр сетан официальнӧй интернет-порталӧ ([www.pravo.gov.ru](http://www.pravo.gov.ru)) федеральнӧй оланпастэчасӧн урчитан пӧрадокӧн.».

4. 11 статьялӧн 1 юкӧнса 8 пунктын «документъяс» кыв вежны «мукӧд инӧда акт, документъяс» кывъясӧн.

5. 12 статьялӧн 8 пунктын «документъяс» кыв вежны «мукӧд инӧда акт, документъяс» кывъясӧн.

6. 13 статьялӧн 1 юкӧнса мӧд абзацын «йӧзӧдӧм» кыв бӧрын содтыны «либӧ «Ӧтуввез» юӧр да телекоммуникация везлӧн (Коми Республикаса официальнӧй Интернет-порталын) Коми Республикаса официальнӧй сайтын пыртӧм йылысь пыртан лун индӧмӧн».

**2 статья.** Тайӧ Оланпасыс вынсялӧ дас лун мысти сійӧс официальнӧя йӧзӧдӧмсянь.

Коми Республикаса Веськӧдлан котырлы примитны нормативнӧй инӧда актъяс, кодъяс отсаласны збыльмынысӧ тайӧ Оланпасыслы.

Коми Республикаса Юралысь В.М. Гайзер

Сыктывкар

2012 вося урасьӧм тöлысь 29 лун

16-РЗ №

Н. Воробьева - 2741 пас